L-Armar Festa Santa Katarina V.M. Ġunju 2005 Fra Antnin Vella 50 sena Reliġjuż Din is-sena jaħbat il-Ġublew tad- Deheb tal-professjoni perpetwa taż- Żejtuni Fra Antnin Vella ma' l-Ordni tal- Patrijiet Franġiskani Kapuċċini. Bħalissa Fra Antnin hu l-persuna li tissimbolizza t-rabta tal-parroċċa tagħna ma' dan l-Ordni Reliġjuż li ilu preżenti fil-Gżejjer Maltin sa mis-seklu 16, iżda l-konnessjoni bejn iż-Żejtun u dawn ir-Reliġjużi ilha teżisti mijiet ta' snin, u ma jistax ma jkunx hekk, meta tiftakar li l-Kunvent ta' Santa Liberata, li llum jinsab fil-Kalkara, kien tant aċċessibbli għaż-Żwieten fi triqthom lejn il-Birgu. Magħrufin huma l-istejjer tas-Salib tal-Pjazza li dari kien fil- wesgħa quddiem dan il-kunvent, u ta' l- istatwa tal-Madonna tar-Rużarju, illum f'dan il-kunvent, imma li dari kienet fil- knisja parrokkjali taż-Żejtun. Anqas magħrufa huma l-ismijiet ta' diversi Patrijiet Kapuċċini Żwieten, jew li ħadmu fiż-Żejtun, u li għexu fi żminijiet imgħoddija, bħal Patri Anton Maria di Malta (miet 1799); Patri Feliċjan, viċi-kappillan taż-Żejtun fi żmien il-qawmien kontra l-Franċiżi; Patri Sebastjan di Malta, Gwardjan fil- Kunvent tal-Furjana (miet 1831); Patri Anton Pietro di Malta (miet 1839 u midfun f'Santa Liberata); Dun Manwel Ricaud, Kapuċċin li għalkemm ma twelidx fiż-Żejtun, għadda kważi l- aħħar 40 sena minn ħajtu fiż-Żejtun u għamel isem fl-Istorja ta' Malta; Dun Alwiġ Camilleri, Kapuċċin Żejtuni li fl- 1819 fetaħ skola fiż-Żejtun; u fi żminijiet aktar riċenti, Patri Gregorio Brincat, biex ma nsemmux ukoll lill-mibki Patri Adrijanu Portelli, li għalkemm imwieled f'Bormla, ġie fiż-Żejtun fi tfulitu fil- gwerra, u kien jgħodd ruħu Żejtuni daqs iż-Żwieten. Fra Antnin Vella twieled fiż- Żejtun, iben l-imgħallem Ġanni Vella u martu Franġiska, nhar il-25 t'Ottubru, 1927. Għadda t-tfulija u ż-żgħożija tiegħu fi Triq Santu Wistin, u meta tfarfar ġmielu kien jgħin lil missieru fix- xogħol iebes tal-bini. Fl-età ta' 22 sena, hu ħass is-sejħa tal-Mulej għall- ħajja reliġjuża u ngħaqad ma' l-Ordni tal-Franġiskani Kapuċċini, ma' min għadda s-snin tan-Novizzjat fil-kunvent tagħhom tal-Furjana. u Għawdex. Fis- sena 1953, meta allura kellu 26 sena, u meta missieru l-imgħallem Ġanni kien okkupat bil-kostruzzjoni tal-Bini Parrokkjali, Fra Antnin għamel il- Professjoni Perpetwa ma' dawn il- Patrijiet. Dawn l-aħħar ħamsin sena hu kien attiv ħafna, l-ewwel fil-knisja u l- kunvent tal-Furjana, fejn qatta' 12-il sena sħaħ, u mbagħad fil-knisja parrokkjali tas-SS.ma Trinita' u l- kunvent tal-Marsa, fejn ilu ħafna attiv dawn l-aħħar 38 sena. Fra Antnin dejjem wera mħabba kbira lejn, mhux biss il-knejjes u l-kunventi tal-Patrijiet fejn għex u ħadem, iżda ukoll lejn il- parroċċi fejn dawn jinsabu, l-aktar fil- Marsa, fejn ix-xogħol tiegħu ġie apprezzat mhux biss mis-superjuri tiegħu, iżda ukoll mill-Kunsill Lokali li żejnu bit-titlu ta' 'Ġieħ il-Marsa' erba' snin ilu. Meta tasal il-Festa ta' Santa Katarina tibqa' impressjonat bl-assidwita' tiegħu, għaliex dejjem tarah kuntent jattendi l-funzjonijiet kollha li jsiru fil- knisja parrokkjali taż-Żejtun, ukoll fil- jiem ta' preparazzjoni. L-ironija hi, li din is-sena, peress li l-Festa ta' Santa Katarina se taħbat mal-Festa tas-SS.ma Trinita', meta Fra Antnin ikun okkupat ħafna bil-Festa tal-Marsa, ma tantx hemm probabbilta' li narawh. Iżda xog à waħda minn qalbna, miegħu k nirringrazzjaw lill-Mulej u lil Santa. 7 Katarina għall-ħidma li hu wettaq matul dawn is-snin ta' ħajja reliġjuża u